In Christi nomine. Notum sit presentibus et futuris, quod nos Rolandus, abbas, et conventus Cluniacensis, compositionem inter venerabilem S., Bracarensem archiepiscopum, et capitulum suum, ex una parte, et dilectos monachos nostros Thomam, sacristam Cluniacensem, et Martinum, monachos, visitatores in Ispania, et Johannem, camerarium Villefrance, et Stephanum, priorem de Ratis, ex altera, super monasterio de Viminario et pertinentiis suis, nomine nostro factam, ratam et firmam habemus; cujus compositionis tenor talis est: «In nomine», etc. (Supra, nº 4554.) Ne autem in posterum possit nostra confirmatio sive ratihabitio in dubium revocari, hanc cartam sigillis nostris dependentibus fecimus communiri ad perpetuam memoriam hujus rei. (Les sceaux manquent.)